Publication: Magyar Közlöny
Issue: MK-2008-111 (Year: 2008, Number: 111)
Era: 2004-2010
Section: rendelet és a 17/1990. (XII. 20.) MKM rendelet alapján működési engedéllyel
Paragraph Index: 1932

2. A szakképesítés munkaterületének rövid, jellemző leírása: A textilműves vizuális műveltséggel, fejlett színérzékkel, rajzi és festészeti ismeretekkel valamint textiltechnikai tudással rendelkező szakember Igényesen képes megvalósítani a textiltervezést (minta- és modellrajzolást), és a textiltárgy készítés során esztétikai és szakmai feladatokat ellátni a különböző műfajokban (kézinyomó, kéziszövő, kézműves, textilrajzoló és modelltervező asszisztens) Önállóan elkészíti a textíliák terveit a saját vagy a megrendelő elképzelése szerint, majd a tervek alapján a célnak legjobban megfelelő textil alapanyagból készíti vagy kivitelezteti a különféle textiltárgyakat Alkalmazza a jelenkor követelményeinek megfelelő kézműves és kisüzemi technológiákat Használja a számítógépes szakmai programokat a tervezés és kivitelezés során

Source: https://magyarkozlony.hu/hivatalos-lapok/7893502d2c36e92e42770650b9274b2bfca2b45f/dokumentumok/5f5a600d353a6c2a69aef6e0ca033583b670f890/letoltes